मुंबई. करीब 2 साल पहले भारत छोड़कर भागा और भारतीय बैंकों के नौ हजार करोड़ रु. न लौटने वाला विजय माल्या तीसरी शादी कर रहा है। वह बंद हो चुकी किंगफिशर एयरलाइंस में एयरहोस्टेस रही पिंकी लालवानी (39) से लंदन में शादी करेगा। पिंकी 2016 में उसके साथ देश छोड़कर गई थी। बता दें कि माल्या को अपनी लग्जरी लाइफ स्टाइल के लिए जाना जाता है और इसी कारण वो हमेशा चर्चा में रहता है। उसके पास 260 लग्जरी गाड़ियाें का कलेक्शन है और लंदन से लेकर गोवा तक में आलीशान बंगले हैं जो कि अपनी भव्यता के लिए जाने जाते हैं।